Document ID: 31985R0657

*****
ΚΑΝΟΝΙΣΜΟΣ (ΕΟΚ) αριθ. 657/85 ΤΗΣ ΕΠΙΤΡΟΠΗΣ
της 13ης Μαρτίου 1985
περί του καθεστώτος εισαγωγής στη Γαλλία και στο Ηνωμένο Βασίλειο υποκαμίσων (κατηγορία 8) καταγωγής Μπαγκλαντές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγής ορισμένων συνθετικών κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,
Εκτιμώντας:
ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία και στο Ηνωμένο Βασίλειο υποκαμίσων (κατηγορία 8) καταγωγής Μπαγκλαντές έχουν υπερβεί το επίπεδο που προβλέπεται στην παράγραφο 3 του εν λόγω άρθρου·
ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στο Μπαγκλαντές στις 17 Δεκεμβρίου 1984 αίτηση διαβουλεύσεων·
ότι, εν αναμονή αμοιβαία αποδεκτής λύσης, οι εισαγωγές στη Γαλλία και στο Ηνωμένο Βασίλειο κλωστοϋφαντουργικών προϊόντων κατηγορίας 8, καταγωγής Μπαγκλαντές υπήχθησαν σε προσωρινό ποσοτικό περιορισμό για την περίοδο από 17 Δεκεμβρίου 1984 έως 16 Μαρτίου 1985 με τον κανονισμό (ΕΟΚ) αριθ. 3670/84 (2)·
ότι οι διαβουλεύσεις με το Μπαγκλαντές δεν οδήγησαν σε οριστικό αποτέλεσμα σχετικά με τα εν λόγω προβλήματα·
ότι, υπό τις συνθήκες αυτές, ενδείκνυυται, οι εισαγωγές στη Γαλλία και στο Ηνωμένο Βασίλειο κλωστοϋφαντουργικών προϊόντων κατηγορίας 8, καταγωγής Μπαγκλαντές, να υπαχθούν σε ποσοτικό περιορισμό για την περίοδο από 17 Δεκεμβρίου 1984 έως τις 31 Ιουλίου 1985· ότι για τους υπόλοιπους μήνες του 1985 και για το έτος 1986 θα ληφθεί απόφαση αργότερα, λαμβάνοντας υπόψη το τελικό αποτέλεσμα των διαβουλεύσεων·
ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·
ότι τα εν λόγω προϊόντα, που απεστάλησαν από το Μπαγκλαντές προς τη Γαλλία και το Ηνωμένο Βασίλειο μεταξύ 17ης Δεκεμβρίου 1984 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα ποσοτικά όρια που αναγράφονται στο παράρτημα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Υπό την επιφύλαξη των διατάξεων του άρθρου 2, η εισαγωγή στη Γαλλία και Ηνωμένο Βασίλειο των προϊόντων καταγωγής Μπαγκλαντές της κατηγορίας που καθορίζεται στο παράρτημα, υπόκειται σε ποσοτικούς περιορισμούς που αναγράφονται στο ίδιο αυτό παράρτημα.
Άρθρο 2
1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Μπαγκλαντές στη Γαλλία και στο Ηνωμένο Βασίλειο προ της ημερομηνίας ενάρξεως ισχύος του κανονισμού (ΕΟΚ) αριθ. 3670/84, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.
2. Οι εισαγωγές των προϊόντων που αποστέλλονται από το Μπαγκλαντές προς τη Γαλλία και το Ηνωμένο Βασίλειο από της ενάρξεως ισχύος του κανονισμού (ΕΟΚ) αριθ. 3670/84 υπόκεινται στο σύστημα διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.
3. Όλες οι ποσότητες των προϊόντων που αποστέλλονται από το Μπαγκλαντές στη Γαλλία και στο Ηνωμένο Βασίλειο από τις 17 Δεκεμβρίου 1984 και τίθενται σε ελεύθερη κυκλοφορία, αφαιρούνται από τα ποσοτικά όρια που αναγράφονται στο παράρτημα. Εντούτοις, αυτά τα ποσοτικά όρια δεν εμποδίζουν την εισαγωγή των καλυπτομένων προϊόντων, τα οποία όμως έχουν αποσταλεί από το Μπαγκλαντές πριν από την ημερομηνία ενάρξεως ισχύος του κανονισμού (ΕΟΚ) αριθ. 3670/84.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται μέχρι τις 31 Ιουλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1985.

Labels: 3
18
1